چین رهبرلیگی‌نین شرق تورکیستان‌داکی اویغور تورک‌لرینه اویغولادیغی باسقیچی سیاست‌لر، آمریکانین نیویورک شهرین‌دکی چین باشکونسولوسلوغو قارشی‌سیندا اعتراض ائدیلدی.
گؤسترییه، آمریکادا یاشایان تورک‌لر و اویغور تورک‌لری قاتیلدی.
تورکیه و دوغو تورکیستان بایراق‌لاری ایله منهتن‌دکی چین باشکونسولوسلوغونون قارشی‌سیندا توپ‌لانان گؤستریچی‌لر،
"شرق تورکیستانا آزادلیق"، "باشینی چئویریب ماراق‌سیز قالما"، "اویغورلاری اؤلدورمگی دایان‌دیرین" یازان پلاکات‌لار و آتدیق‌لاری شعارلارلا اویغور تورک‌لرینه قارشی باسقی‌لارین بیر آن اوّل دایاندیریلماسینی ایسته‌دی.
آمریکا ایسلام توپلومو میللی گؤروش (IGMG) باشقانی آیهان اؤزمکیک، بورادا ائتدیگی دانیشمادا، چین دولتی‌نین اویغور تورک‌لرینه ائدیلدیغی ظلمو قیناماق اوچون توپلاندیق‌لارینی ایفاده ائتدی.
اؤزمکیک، آمریکا ایسلام توپلومو میللی گؤروش اولا‌راق دونیانین بوتون باشقانلارینا، باشباخان‌لارینا، مکتوب‌لار گؤندردیک‌لرینی ایفاده ائده‌رک، شرق تورکیستان‌داکی ظلمه سس‌سیز قالینماماسی چاغیریشی ائتدیک‌لرینی دیله گتیردی.
اینسان حاق‌لاری ایله علاقه‌دار بیر کونفرانسا قاتیلماق اوچون آلمانیا‌دان نیویورک‌ا گئدن دونیا اویغور کونگره‌سی عمومی باشقانی عیسی دولکون دا، ایللردیر شرق تورکیستاندا اینسان‌لیق دیشی ظلم‌لر ائدیلدیگینی وورغولادی.
دولکون،
"بیرلشمیش میللت‌لر تشکیلاتی‌نین، آمریکادان، تورکیه‌دن و دونیانین دیگر اؤلکه‌لرین‌دن اینسان‌لیق آدینا، هئچ گوناهی اولمادیغی حالدا ایشگنجه گؤرن، حبس اولونان شرق تورکیستان خالقینا صاحب چیخما‌لارینی، چین‌ه ائتدیگی ظلم‌لری دایاندیرماسی اوچون تضییق ائتمه‌لرینی ایستییریک." دئدی.
